
	ACTA 


	Expedient núm.: 
	Òrgan col·legiat: 

	JGL/2023/2 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	9 de gener de 2023 

	Durada 
	des de les 19.00 fins a les 21.25 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2023/1 de la Junta de Govern Local de la sessió duta a terme el dia 2 de gener de 2023, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS AMBIENTALS
	Expedient 1117/2020. Canvi de nom llicència activitat bar restaurant – Ctra. de Sant Llorenç (exp. AA 357)

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura de l’activitat d’un bar restaurant a la carretera de Sant Llorenç que disposa de llicència per a l’activitat per acord de la Comissió de Govern de data 20 de juliol de 2004 (exp. AA 357);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


AIGÜES
	Expedient 1709/2022. Disposar d’una presa d’aigua per una boca d'incendis – c/ dels Ganiveters, Pol. Ind. Els Ametllers

	Favorable
	Tipus de votació: unanimitat

	Vista la sol·licitud per poder disposar d’una presa d’aigua per a la instal·lació d'una boca d’incendis equipada (BIE) al carrer dels Ganiveters del polígon industrial Els Ametllers;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb els advertiments següents:
· no es pot garantir condicions de cabal ni pressions determinats,
· la connexió es realitzarà a la xarxa d'aigua municipal i, segons el Reglament del Servei Municipal d'Aigües, la realitzarà el personal del Servei Municipal facturant les despeses de personal i materials necessaris a aquests efectes. Les despeses pugen un total de 1.175,19 €, IVA inclòs, segons pressupost adjunt.


CEMENTIRI
	Expedient 47/2023. Concessió de dret funerari d’un nínxol de la part nova H

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol a la part nova H del cementiri municipal de Solsona;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un nínxol de la 5a fila ascendeix a 508,00 €.


	Expedient 48/2023. Concessió de dret funerari d’un nínxol de la part nova D

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol de la part nova D del cementiri municipal de Solsona;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d'un nínxol de la 4a fila ascendeix a 847,00 €.


CONTRACTACIÓ
	Expedient 2465/2022. Contracte menor de subministrament – bancs de formigó per a la plaça del Camp

	Favorable
	Tipus de votació: unanimitat

	El 9 de gener de 2023, Rosó Barrera Call, regidora delegada d'Obres, Urbanisme i Serveis municipals, emet informe justificatiu de la necessitat de contractar el subministrament de bancs de formigó per a la plaça del Camp.
Es necessari dotar a la plaça del Camp, recentment pavimentada, de bancs. Els bancs, en forma de paral·lelepípede de formigó, es situaran al perímetre de la plaça i a la vora dels escocells. La proposta preveu 16 bancs de 2,00 m de llargada, 11 bancs de 2,50 m de llargada i 4 cubs de 50 x 50.
La contractació es considera convenient per l'interès públic que representa.
L’article 25.2.d) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “d) Infraestructura viària i altres equipaments de la seva titularitat".
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en que es categoritza aquesta activitat econòmica és 34928400-2 – Mobiliari urbà.
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per ala seva realització. Les empreses que han presentat pressupost en temps i forma són: Benito Urban, SLU, Escofet 1886, SA i Magourban.
El 9 de gener de 2023, l'arquitecta de l'Ajuntament de Solsona informa que una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Escofet 1886, SA, per un import unitari dels bancs de 2,00 m de llargada de 455,00 € (sense IVA), i 550,55 € (IVA inclòs). El mateix proveïdor disposa del mateix banc de 2,50 m de longitud que es valora inferior al preu de les altres dues ofertes sol·licitades.
L’oferta final per les unitats previstes i el transport és de 14.766,00 € (sense IVA), i 17.866,86 € (IVA inclòs). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de subministrament de bancs de formigó per a la plaça del Camp, a Escofet 1886, SA, amb CIF núm. A08042764, per un import de 14.766 € (sense IVA), més 3.100,86 € (21% d'IVA), el que fa un import total de 17.866,86 € (IVA inclòs).
Segon. Autoritzar i disposar la despesa amb càrrec a l'aplicació pressupostària 4300.62900 amb càrrec a l'exercici 2023.
Tercer. Designar com a responsable de l’execució l'arquitecta de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


CONVENIS
	Expedient 42/2023. Conveni de col·laboració amb Hermes Comunicacions, SA, en relació al projecte de comunicació multimèdia "Les ciutats són capitals"

	Favorable
	Tipus de votació: unanimitat

	Es dona compte del conveni de col·laboració entre Hermes Comunicacions, SA i l'Ajuntament de Solsona, en relació al projecte de comunicació multimèdia "Les ciutats són capitals" i que es transcriu tot seguit:
«Conveni de col·laboració Hermes Comunicacions, SA – Ajuntament de Solsona
Reunits
D’una part, la senyora Judit Gisbert i Ester, amb DNI núm. 35120955R, major d’edat, en nom i representació de l’Ajuntament de Solsona, d’ara endavant Ajuntament, amb NIF núm. P2525700G, i amb domicili social a Solsona, al carrer del Castell, 20, que actua en aquest acte com a alcaldessa presidenta del municipi de Solsona.
De l’altra part, el senyor Joan Vall i Clara, amb DNI núm. 40512940G, major d’edat, com a administrador únic d’Hermes Comunicacions, SA, d’ara endavant Hermes, amb NIF núm. A17374547 i domicili al carrer de Falgàs, 13 de Girona.
Tots dos es reconeixen capacitat legal per contractar i obligar-se i, posats prèviament d’acord,
Manifesten
I. Que l’Ajuntament té interès que les seves activitats i les dels ciutadans tinguin presència en els diferents mitjans de l’empresa Hermes i en poder gaudir dels avantatges que dóna el projecte de comunicació multimèdia “Les ciutats són capitals”, clarament orientat a posar en valor els municipis i el municipalisme.
II. Que Hermes inclou en aquest nou projecte la possibilitat, segons les necessitats de l’Ajuntament, de fer la comunicació sobre el diari El Punt Avui i la seva web.
Per això ambdues parts estan d’acord a establir el present conveni, segons les següents:
Clàusules
Primera. La vigència del present conveni serà per un any, del 25 de gener del 2023 al 24 de gener del 2024 i l’Ajuntament es compromet a invertir la quantitat anual de mil sis-cents euros amb quatre cèntims (1.600,04 €), IVA inclòs.
Segona. Aquest contracte es prorrogarà per anualitats senceres si les parts no acorden explícitament el contrari en el decurs del darrer mes de vigència del contracte. La pròrroga es regularitzarà amb l’IPC interanual autonòmic calculat dos mesos anteriors a la data de renovació.
Tercera. Hermes posa a disposició de l’Ajuntament:
· Publicitat en paper per valor tarifa de 4.000,00 € (IVA no inclòs).
· 1 subscripció en paper al diari El Punt Avui.
· 4.000 impressions a la web.
Quarta. L’Ajuntament podrà disposar dels espais i contraprestacions anteriorment descrits en les dates que consideri oportunes i segons les seves necessitats dins el termini de vigència d’aquest contracte.
Cinquena. L’Ajuntament té dret a cedir espais a organitzacions i associacions del municipi.
Sisena. Hermes ha creat l’adreça de correu electrònica: convenis@elpuntavui.cat que és l’adreça de comunicació per gestionar les reserves d’anuncis, així com altres peticions relacionades amb el present contracte.
Setena. Queden exclosos del contracte els productes especials que no siguin en format diari, com per exemple, l’Agenda del Pagès, revistes i especials en paper estucat. També queden exclosos els encartaments i reportatges que hàgim de fer des de la redacció del diari.
Vuitena. L’import d’aquest contracte es facturarà segons aquest detall:
Hermes girarà en la data de la signatura, una factura de cinc-cents disset euros amb seixanta cèntims (517,60 €), IVA inclòs, en concepte de subscripció al diari El Punt Avui.
Hermes facturarà, els mesos de març, juny, setembre i desembre, el dia 30 de cada mes, la quantitat de dos-cents setanta euros amb seixanta-un cèntims (270,61€), IVA inclòs, en concepte de publicitat.
L’Ajuntament es compromet al pagament de les mateixes mitjançant reposició de fons en un termini màxim de 30 dies, en un dels números de compte que Hermes detallarà a les corresponents factures.
Novena. Per totes les qüestions que es puguin derivar d’aquest contracte, ambdues parts se sotmeten als Jutjats i Tribunals de Girona.
Desena. Conformes amb els punts anteriors, ambdues partes signen aquest contracte per duplicat, amb un sol efecte, en el lloc i la data indicats en l’encapçalament del document.»
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


	Expedient 44/2023. Conveni de col·laboració amb el Club de Tennis Solsona per a la millora de la pista núm. 4 de tennis

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i el Club de Tennis Solsona, per a la millora de la pista núm. 4 de tennis, i que es transcriu tot seguit:
«Conveni de col·laboració entre l'Ajuntament de Solsona i el Club de Tennis Solsona, per a la millora de la pista núm. 4 de tennis
Solsona, 12 de gener de 2023
Reunits
D’una part, Judit Gisbert i Ester, alcaldessa de l’Ajuntament de Solsona, en representació d’aquest ens, amb seu al carrer del Castell, 20, 25280 Solsona i amb CIF P2525700G.
I, de l’altra, Martí Abella i Pere, president del Club de Tennis Solsona, amb seu al complex esportiu municipal de Solsona, 25280 Solsona i CIF núm. G25232703.
Ambdues parts es reconeixen mútuament i recíprocament la capacitat legal suficient i necessària per aquest acte i lliurement
Exposen
I. Que l’Ajuntament de Solsona (en endavant l’Ajuntament) és propietari de les instal·lacions esportives municipals, entre les quals hi figuren aquelles que estan destinades a la pràctica del tennis, pàdel i frontó.
II. Que el Club Tennis Solsona (en endavant, el Club) és una entitat esportiva que té com a objectiu principal la pràctica i el foment del tennis i d’esports similars com el frontó i el pàdel.
III. Que en aquests moments la superfície de la pista de tennis núm. 4 necessita una millora ja que està en molt mal estat i dificulta la pràctica d’aquest esport.
IV. Que l’Ajuntament de Solsona, com a titular de les instal·lacions esportives i essent coneixedors d’aquesta necessitat, ha contractat amb l’empresa Sport Plus Court SL, amb CIF núm. B65501884, per un import de 20.470,00 €, sense IVA, més 21% d’IVA, el que fa un import total de 24.768,70 €, IVA inclòs, les obres d’adequació de la superfície de la pista de tennis municipal núm. 4, (acord de la Junta de Govern Local del dia 22 de setembre de 2022).
V. Que el Club està disposat a participar econòmicament en les obres l’adequació de la pista núm. 4 esmentades al punt anterior.
VI. Que el dia 31 de març de 2022 l’Ajuntament de Solsona i del Club de Tennis Solsona van signar un conveni de gestió i utilització dels equipaments del complex esportiu municipal en el que es descriu els compromisos que adopta el club i els compromisos que adopta l’Ajuntament de Solsona:
En l’acord núm. 1.e) i el punt 1.j) s’especifica:
1.e): «...El club vetllarà pel bon funcionament del cobrament de les classes, de la reserva de les pistes i del servei d’enllumenat. Així mateix, abonarà a l’Ajuntament la part corresponent a les reserves de pista i al servei d’enllumenat.»
1.j): «El club abonarà una compensació anual a l’Ajuntament de Solsona, la quantitat de la qual es calcularà en base a un percentatge de les quotes abonades pels socis, concretament el 25%. L’Ajuntament es compromet a la reinversió d’aquesta quantitat en els mateixes instal·lacions de tennis i pàdel.»
En virtut de l’exposat, les parts acorden signar aquest conveni de col·laboració de conformitat amb els següents
Acords
Primer. L’Ajuntament, com a propietari de les instal·lacions esportives municipals, assumirà el pagament de l’obra contractada amb l’empresa Sport Plus Court SL, amb CIF núm. B65501884, referent a les obres d’adequació de la superfície de la pista de tennis municipal núm. 4, segons acord adoptat per Junta de Govern Local del dia 22 de setembre de 2022 i que ascendeixen a l’import de 24.768,70 €, (IVA inclòs).
Segon. El Club de Tennis assumirà el 50% del cost total d’aquesta obra, que ascendeix a la quantitat de 12.384,35 €.
Tercer. Per fer efectiu el pagament d’aquesta quantitat, es farà mitjançant un únic ingrès al compte bancari municipal ES60.2100.0081.9902.0000.0425 durant el mes de febrer de 2023.
Quart. El pagament efectuat el mes de febrer de 2023 serà a compte dels imports que el club ha d’abonar com a compensació anual dels exercici 2022, 2023, 2024 i 2025 a l’Ajuntament de Solsona, en virtut del que s’estipula als punts 1.e) i 1.j) del conveni signat el dia 31 de març de 2022 entre l’Ajuntament de Solsona i del Club de Tennis Solsona.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.»
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 33/2023. Club Futbol Solsona – utilització material

	Favorable
	Tipus de votació: unanimitat

	Vista la sol·licitud presentada i subscrita per Maria Esther Mascaró i Badia, representant del Club Futbol Solsona, amb NIF núm. G25054123, en què demana poder utilitzar 10 taules i 80 cadires el dia 7 de gener, per poder dur a terme el sopar de Nadal del Club;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


DESENVOLUPAMENT LOCAL
	Expedient 31/2023. Fira del Trumfo i la Tòfona de Catalunya 2023 – instal·lació atraccions

	Favorable
	Tipus de votació: unanimitat

	Vista la sol·licitud de permís per instal·lar unes atraccions els dies 4 i 5 de març, durant la Fira del Trumfo i la Tòfona de Catalunya 2023;
Vist l'informe 3/2023 emès per la Policia Local i a proposta dels regidors delegats de Desenvolupament Local i de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el permís sol·licitat, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
· Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l’activitat.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.
· El preu públic per les atraccions, per fires i festes, situades en terrenys d'ús públic ascendeix a 3,00 €/ml/dia, per tant, l'import a abonar per les tres atraccions és de 132,00 €. L'import s'haurà d'abonar abans d'instal·lar les atraccions al compte bancari de l'Ajuntament de Solsona núm. ES60 2100 0081 9902 0000 0425.


GOVERNACIÓ
	Expedient 32/2023. Concessió de gual – c/ de l’Alcalde Moles

	Favorable
	Tipus de votació: unanimitat

	Vista la sol·licitud d’alta de la concessió de la llicència per col·locar un gual d'entrada i sortida de vehicles al carrer de l’Alcalde Moles;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe favorable 5/2023 emès per la Policia Local per a la concessió d'un gual de 3 metres, al carrer de l’Alcalde Moles, i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir el gual número 726, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2023 és de 61,70 €. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual.


	Expedient 40/2023. Canvi de nom de la llicència d’un gual – ctra. de Manresa

	Favorable
	Tipus de votació: unanimitat

	Vista la sol·licitud que demana el canvi de nom de la concessió de la llicència per col·locar un gual d’entrada i sortida de vehicles a la via púbica.
Atès que el canvi de nom sol·licitat afecta un gual situat al carretera de Manresa que actualment està a nom de CP Edifici Apolo;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 41/2023. Canvi de nom de la llicència d’un gual – c/ Nou

	Favorable
	Tipus de votació: unanimitat

	Vista la sol·licitud de canvi de nom de la concessió de la llicència per col·locar un gual d'entrada i sortida de vehicles a la via púbica;
Atès que el canvi de nom sol·licitat afecta un gual situat al carrer No que actualment està a nom de X.
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 43/2023. Canvi de nom de la llicència d’un gual – c/ del Pedraforca

	Favorable
	Tipus de votació: unanimitat

	Vista la sol·licitud de canvi de nom de la concessió de la llicència per col·locar un gual d’entrada i sortida de vehicles a la via púbica;
Atès que el canvi de nom sol·licitat afecta un gual situat al carrer de Pedraforca que actualment està a nom de X;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 20/2023. Autorització per instal·lar una barra, uns focs i música a l’exterior d’un bar situat a la plaça Major durant el Carnaval de Solsona 2023

	Favorable
	Tipus de votació: unanimitat

	Vista la sol·licitud d’autorització per instal·lar una barra, uns focs i música a l’exterior d’un bar situat a la plaça Major del 13 al 23 de febrer, durant el Carnaval de Solsona;
Vist l’informe 2/2023 emès per la Policia local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir l’autorització sol·licitada, un cop pagades les taxes corresponents i al fet que es faci responsable de la neteja de la brutícia que, a causa de la barra esmentada, es pugui produir pels voltants. També es condiciona al fet que la ubicació de la barra i l’ocupació de l’espai deixi lliure l’entrada de l’edifici d’habitatges confrontant i que la sol·licitant respongui amb immediatesa i col·laboració als requeriments de la Policia Local per queixes dels veïns o altres molèsties. La taxa per a la utilització privativa de la via pública ascendeix a 35,10 € (0,13 €/m2/dia), que s'haurà d'abonar abans d'instal·lar la barra i els focs al compte bancari de l'Ajuntament de Solsona núm. ES60 2100 0081 9902 0000 0425.


	Expedient 52/2023. Actuació musical en directe, 14 de gener de 2023

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa d’un cafè situat a l’avinguda del Pont el dia 14 de gener, de les 12.00 a les 13.00 hores, per celebrar el primer aniversari com a titular de l’establiment;
Vist l'informe 9/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita i comunicar a la sol·licitant que l’autorització de l’actuació musical queda condicionada al fet que el soroll que pugui ocasionar no pot superar els 70 decibels i del compliment estricte dels horaris fixats i que la sol·licitant respongui amb immediatesa i col·laboració als requeriments de la Policia Local per queixes dels veïns o altres molèsties. S'adverteix a la sol·licitant que no pot tallar ni obstaculitzar el trànsit de vianants de la zona.


	Expedient 53/2023. Plaça d'aparcament per a persones amb discapacitat – c/ de Francesc Pons

	Favorable
	Tipus de votació: unanimitat

	Vista la sol·licitud que exposa que té reconeguda una discapacitat del 65% amb barem de mobilitat reduïda i que disposa de la targeta d’aparcament corresponent i demana que se li pinti una plaça d’aparcament per a persones amb discapacitat davant del seu habitatge, al carrer de Francesc Pons, ja que en tot el tram de carrer no hi ha cap plaça d’aquest tipus;
Vist l'informe 10/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que es pintarà una plaça d’aparcament per a persones amb discapacitat davant del seu habitatge i en cap cas serà una plaça personalitzada, si no que en podran disposar tots els usuaris amb tarja de mobilitat reduïda.


	Expedient 17/2023. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 46/2023. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 16/2023. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança general de circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


PERSONAL
	Expedient 15/2023. Permís per formació

	Desfavorable
	Tipus de votació: unanimitat

	Vista la sol·licitud presentada per una treballadora municipal, amb DNI núm. ***4458**, en què sol·licita permís per formació per assistir al curs "Eines per al cant coral", organitzat per l’Associació Catalana d’Escoles de Música, amb un cost de 55,00 €;
Vist que no s’ha adjuntat a la sol·licitud el programa del curs, ni s’han facilitat les dades necessàries: durada del curs, data de realització i modalitat de realització;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda requerir a la interessada que adjunti el programa del curs, concreti la modalitat de realització de la formació, el total d'hores de durada, les dates i horaris per poder tramitar la sol·licitud presentada.


URBANISME
	Expedient 2092/2022. Llicència urbanística – adequar les instal·lacions a l'ús de la xarxa de televisió, C/ Busa, C/ Turp, C/ Coll de Jou i Av. Sant Bartomeu

	Favorable
	Tipus de votació: unanimitat

	Vista la sol·licitud presentada i subscrita per Mariano Comella Casamor, representant d'Instal·lacions del Solsonès, SL, amb CIF núm. B25247081, en què demana llicència d’obres per realitzar diverses actuacions per adequar les instal·lacions a l'ús de la xarxa de televisió als carrers de Busa, del Turp, de Coll de Jou i a l’avinguda de Sant Bartomeu, segons plànol facilitat (llicència núm. AS-2023/1);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Els paviments afectats seran reposats amb paviments de les mateixes característiques que els destruïts. La reposició serà, en el cas de calçada amb paviment de formigó, capa de formigó amb gruix de 20 cm i amb acabat com l’existent a la zona afectada, de R. C: 20N/mm2, ME B500T 20 cm x 20 cm de D.5 mm x 5 mm. En el cas de calçada amb paviment d’aglomerat asfàltic, es farà una base de formigó de les mateixes característiques ja assenyalades i una capa d’aglomerat asfàltic en calent de 8 cm que serà substituïda per llambordes quan es doni el cas concret. La llosa de formigó s’estendrà 25 cm a banda i banda de la rasa sempre sobre terreny no modificat. La capa d’asfalt s’estendrà a banda i banda 7 cm més que la llosa de formigó. En el cas de voreres amb rajol hidràulic, es realitzarà una base de formigó de 15 cm R. C.: 20N/mm2 i damunt es col·locarà el panot, en el cas d’acabat en formigó vist se suprimirà la capa del rajol i es donarà l’acabat predominant en la zona afectada. La fondària mínima a partir de la cara superior de la canonada serà de 60 cm. Per damunt la canonada es col·locarà la corresponent banda de senyalització.
· El reblert de les rases es farà amb material verge tipus sauló/sorra de riu..., compactat mecànicament i en les condicions idònies d’humitat, de forma que s’assoleixi una compactació assimilable al 95% P. M.. Caldrà presentar als Serveis Tècnics Municipals un assaig de la compactació d’aquest reblert de les rases.
· En rases per zones enjardinades per damunt del reblert es col·locarà un gruix mínim de 30 cm de substrat original del propi terreny. La fondària mínima a partir de la cara superior de la canonada serà 60 cm.
· En tots els casos si l’amplada de la rasa és de 20 cm, el reblert es farà amb morter de reblert fluid.
· En cas de preveure una ocupació de la via pública a causa de les obres a executar (extracció de runes, amuntegament de material, etc.) caldrà que se sol·liciti explícitament l’autorització i en cas de qualsevol alteració en la mobilitat urbana es posarà en consideració de la Policia Local i per tant serà advertida pel sol·licitant per tal d’acordar una regulació del trànsit rodat i de vianants.
· L’obra haurà d’estar perfectament delimitada, tant frontal com longitudinalment, mitjançant tanques o altres elements similars i disposarà garlandes lluminoses per a la senyalització nocturna en el cas d’afectacions de la calçada i en general quan el nivell lumínic existent ho aconselli.
· S’haurà de protegir qualsevol obstacle en voreres o calçades, tals com amuntegaments de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· Els serveis municipals que es puguin malmetre durant l’execució de les obres, seran reparats pel servei municipal corresponent repercutint el seu cost a l’empresa sol·licitant de la llicència d’obres. En relació als serveis municipals es recorda que els traçats de les xarxes són orientatius i per tant caldrà efectuar les cales pertinents per localitzar-los. Cal advertir que a més a més de les xarxes de serveis que apareixen en els plànols també cal contemplar l'existència de les connexions dels immobles existents a les mateixes. El sol·licitant disposa de la documentació amb tots els serveis públics de la ciutat).
· Tots els serveis privats que puguin resultar malmesos, en qualsevol circumstància, es reposaran correctament a càrrec del sol·licitant previ avís als afectats i d’acord a les seves instruccions.
· Cal comunicar als Serveis Tècnics Municipals les previsions de l’inici de les actuacions, signar prèviament la corresponent acta de replanteig de les obres confirmant el traçat de la canalització a fer i concretar el seguiment de les obres. El començament de les obres s’iniciarà sempre d’acord amb els Tècnics Municipals i la Policia Local. Qualsevol incidència o alteració de les previsions inicials serà contrastada amb el Serveis Tècnics Municipals.
· Cal comunicar el final de l’obra, sol·licitar la verificació formal de la mateixa per part dels Serveis Tècnics Municipals i sol·licitar la corresponent acta de recepció de l’obra executada que afecta espais públics municipals (la data de signatura serà l’inici del període de garantia).
· S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana i en particular allò referent a la neteja i manteniment de la via pública.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 313/2022. Pla de desplegament de fibra òptica al municipi de Solsona per donar servei de connectivitat a alta velocitat

	Favorable
	Tipus de votació: unanimitat

	Vista la sol·licitud presentada i subscrita per Guillem Reig i López, representant d'Electra del Cardener Energia, SAU, amb CIF núm. A25466939, en què demana l’aprovació del Pla de desplegament d’una xarxa d’accés de fibra òptica fins a la llar FTTH al municipi de Solsona;
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme;
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el Pla de Desplegament de la xarxa d’accés de fibra òptica fins a la llar FTTH al municipi de Solsona, presentat per l’operadora Electra del Cardener Energia, SAU, amb les condicions que es detallen a continuació:
1. L’aprovació del Pla no implica la concessió de cap tipus d’autorització. Per tant, un cop aprovat, l’operador haurà de presentar les corresponents declaracions responsables o sol·licituds de llicència.
2. S’estableixen les condicions següents:
a) En relació a l’Ordenança fiscal núm. 13 i per tal de procedir al desplegament de la xarxa, prèviament, l’operador ha de sol·licitar la corresponent autorització per a l’ocupació del subsòl, el sòl i la volada de la via pública.
b) En cas que l’operador pretengui fer obra civil, instal·lar armaris, pedestals, o altres actuacions similars en el domini públic (subsòl, sòl o vol) o afectar béns de patrimoni històric-artístic catalogats, haurà de sol·licitar llicència urbanística, en altre cas li caldrà presentar una declaració responsable. Si l’actuació afecta exclusivament el domini privat (façanes per exemple) haurà de presentar una declaració responsable d’acord el que disposa l’article 34.6 de la LGTel.
Els criteris generals als que se sotmetrà l’autorització municipal són els que segueixen:
a) Tota la documentació serà subscrita per tècnic competent, segons la naturalesa dels treballs de cada cas. Les sol·licituds incorporaran la documentació escrita i gràfica de les solucions adoptades d’acord el que s’esmenta en el punt 5 del present condicionant (genèricament: memòria de l’actuació amb referència al Pla de Desplegament a desenvolupar, fotografies i plànols de l’estat existent i fotomuntatges i/o plànols de detall de la proposta amb indicació de tots els elements existents que tinguin incidència o relació amb l’actuació a efectuar).
b) Per als casos de declaració responsable caldrà aportar, a més de tot allò establert per la legislació aplicable i a l’apartat anterior, documentació que acrediti:
· Que es donarà compliment als requisits que resulten exigibles conforme a la normativa vigent per a la realització d’aquestes actuacions.
· Que es disposa de tota la documentació tècnica que acredita el compliment del requisits establerts en la normativa, inclòs l’estudi (bàsic) de seguretat i salut.
c) Per als casos de llicència d’obres caldrà aportar, a més de tot allò establert per la legislació aplicable i l’apartat a):
· L’assumeix de direcció facultativa i l’assumeix de coordinació de seguretat i salut.
· L’estudi, o estudi bàsic, de seguretat i salut.
· Estudi de coordinació amb les xarxes de subministrament de serveis i dels serveis municipals.
3. D’acord amb l’article 34.5 de la LGTel, l’operador podrà efectuar desplegament aeri quan no existeixi canalització soterrània disponible, sempre seguint traçats prèviament existents (legalment implantats), sense duplicar-los. Els encreuaments aeris sols es realitzaran en punts on ja existeixin, agrupant els conductes de la manera més compacta possible. Les noves caixes CTO o similars se situaran el més agrupades possibles als traçats aeris, ordenades en relació a les que puguin existir tot i que cal prioritzar la seva instal·lació en l’interior dels edificis, en armaris encastats en façanes o els que es puguin instal·lar damunt de pedestal. En general, no s’acceptaran nous suports verticals ni el canvi dels existents de fusta per altres de formigó, per tal de no consolidar instal·lacions que han d’anar soterrades. Per aquest motiu i per tal d’afavorir la posterior reconversió de les instal·lacions aèries en subterrànies no s’instal·laran caixes terminals en aquests suports. Segons l’article 166 del Pla d’ordenació urbanística municipal (POUM), les conduccions telefòniques de telecomunicacions seran soterrades.
En cas de desplegament aeri de cablejat segons les condicions del paràgraf anterior, aquest s’haurà d’eliminar o instal·lar d’una altra manera en el moment que es modifiqui la instal·lació anterior que va permetre l’emplaçament de la nova.
4. D’acord amb l’article 34.5 de la LGTel, no es poden realitzar desplegaments aeris i per façanes en edificacions del patrimoni històric o artístic ni en casos que puguin afectar la seguretat pública.
En relació a la normativa específica aplicable al nucli antic, recull del Pla especial de protecció del nucli antic, cal considerar:
Article 49. Instal·lacions i serveis
1. Xarxes generals de serveis
a. En tot l’àmbit d’aquest Pla Especial no s’admeten les antenes emissores de telefonia mòbil ni altres similars.
b. Totes les ampliacions de xarxa o les línies de nova creació han d’anar soterrades, d’acord amb els criteris municipals.
c. Les xarxes aèries existents han de soterrar-se en el termini màxim de cinc anys des de l’aprovació d’aquest Pla Especial, i durant aquest període, sols poden atorgar-se llicències de reparació o, excepcionalment, provisionals de nou traçat.
d. La reposició de paviments, jardineria, mobiliari urbà i demès elements situats a vials i altres espais públics per part de les companyies subministradores de serveis haurà de fer-se amb els materials indicats a l’article 50 d’aquesta normativa i d’acord amb les condicions de la llicència d’obres corresponent.
2. Instal·lacions en les edificacions
c. Tots els serveis, inclosos els muntants de cada edifici o habitatge, han d’anar soterrats o empotrats, i els armaris de connexions aniran empotrats a les façanes dels edificis i pintats del seu mateix color.
Article 50. Obres d’urbanització i mobiliari urbà
Dins l’àmbit d’aquest Pla Especial cal projectar totes les noves obres d’urbanització i, si s’escau, les de reposició de materials per obertura de cales, d’acord amb el quadre següent:
paviments
llamborda de pedra o pedra rectangular del país, amb junt d'1 cm
tapes de serveis soterrats
fosa de ferro colat, de color negre
Els edificis i entorns que formen part del patrimoni municipal es troben recollits en el document del POUM, Catàleg del patrimoni històric-artístic. El plànol genèric es pot consultar al web
http://www.ajsolsona.cat/arees/urbanisme/poum/planols-del-poum/planol-patrimoni-arquitectonic-i-arqueologic/view, i el document complert es pot consultar a les oficines dels Serveis tècnics municipals o al web
http://ptop.gencat.cat/rpucportal/AppJava/cercaExpedient.do?reqCode=veureDocument&codintExp=235343&fromPage=load
5. Tots els traçats i la col·locació d’elements de la instal·lació s’acordaran prèviament amb els Serveis tècnics municipals i es concretaran en les corresponents sol·licituds de llicència, i/o declaracions responsables. Amb aquesta finalitat totes les sol·licituds (declaració responsable o llicència d’obres) hauran d’incorporar documentació escrita i gràfica de les solucions adoptades; les propostes hauran de ser validades per l’Ajuntament abans de procedir a l’execució de l’actuació prevista. Les propostes de traçat aeri hauran de documentar les instal·lacions existents i la seva integració en les façanes i amb l’entorn on siguin ubicades, prenen en aquest cas singular rellevància aquelles actuacions que afectin l’àmbit del nucli antic. Electre del Cardener Energia, SAU, facilitarà un interlocutor tècnic permanent, amb poder suficient per coordinar i ordenar les propostes i obres d’estesa al municipi.
6. Atenent les condicions establertes pel POUM, tot el desplegament aeri que s’efectuï seguint els prèviament existents en el cas de no existir canalització soterrada disponible, serà soterrat amb càrrec a la companyia subministradora en el moment en que s’executin les obres d’urbanització corresponents. Dins dels sis mesos posteriors a la conclusió de les obres d’urbanització l’operador o el successor en dret de les instal·lacions, haurà de soterrar les línies existents i desmantellar la instal·lació aèria inicial (es recomana deixar reserva longitudinal suficient de fibra per tal de poder executar la reconversió a subterrània o preveure altres alternatives segons criteri de l’operador). A tal efecte es necessari que Electra del Cardener Energia, SAU, incorpori a l’expedient el full de compromís corresponent abans de l’inici de les actuacions contemplades en el pla de desplegament.
7. Tot i entendre que les posteriors sol·licituds per dur a terme el desplegament del pla (declaracions responsables, llicències d’obra) determinaran, en base al contingut del present condicionat, les característiques detallades de la xarxa; en relació al traçat de la mateixa cal apuntar el següent:
· Atès que l’operador distingeix als plànols del pla els trams en què preveu estesa canalitzada i ”aèria o façana” , però no distingeix el desplegament aeri i el desplegament per façana, així caldrà aportar els plànols amb el traçat temptatiu de desplegament, definint els trams en què preveu efectuar estesa per canalització, estesa per façana i estesa en aeri.
· A la memòria del pla de desplegament l’operador indica que no es preveu l’execució de cap obra civil, tot i que al plec inclòs al pla de desplegament es fa referència a obertures de rasa, així caldrà que si l’operador pretén fer qualsevol obra civil en el domini públic (subsòl, sòl o vol), haurà de sol·licitar llicència d’obres o presentar la comunicació corresponent (d’acord amb el que disposa l’art. 187 TRLU) així com autorització d’ús del domini públic, d’acord amb el que s’ha exposat en l’apartat de consideracions jurídiques i tècniques.
· El pla de desplegament presentat per l’operador no fa referència a desplegaments en edificacions del patrimoni historicoartístic.


	Expedient 752/2019. Dissolució de la Junta de Compensació Subsector 1, del sector F, La Cabana del Silo 

	Favorable
	Tipus de votació: unanimitat

	Vista la sol·licitud d’acord de dissolució de la Junta de Compensació Subsector 1 del Sector F, La Cabana del Silo;
Atès que, segons disposa el Text refós de la Llei d'urbanisme i el POUM, els propietaris de l'àmbit estan obligats, pel termini de 5 anys, a costejar les obres de conservació de la urbanització;
Atès que des de la Junta de Compensació es va proposar la signatura d'un conveni entre tots els propietaris de l'àmbit i l'Ajuntament de Solsona per tal d'evitar constituir la Junta de Conservació, però aquest conveni no està signat;
A proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que abans de dissoldre la Junta de Compensació cal tenir signat el conveni entre tots els propietaris de l'àmbit i l'Ajuntament de Solsona per gestionar les despeses de conservació.


VARIS
	Expedient 24/2023. Celebració matrimoni civil – 3 de febrer de 2023

	Favorable
	Tipus de votació: unanimitat

	Vista la sol·licitud d’autorització per poder dur a terme el seu casament a la sala de plens de l’Ajuntament de Solsona el dia 3 de febrer de 2023, a les 18.00 hores, i que el dugui a terme la 4a tinenta d'alcaldia, M. Isabel Roca,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir l’autorització sol·licitada, un cop pagada la taxa corresponent. La taxa per a la utilització de la sala de plens de l'Ajuntament, per celebrar un matrimoni civil de dilluns a divendres, és de 103,00 €.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

